Document ID: /roh_data/filtered/fineweb-2-filterrobots_roh.jsonl.gz/16023

La proxima radunanza da la societad anonima Museum da Viafier Alvra SA decida proximamain, tgi che daventa il nov president dal cussegl d’administraziun. Quai èn ubain Giancarlo Lozza, ubain Roman Sommer ch’è gia en la suprastanza. Quai è vegnì communitgà a la radunanza generala da sonda passada.
Museum spera sin ulteriur sustegn dal chantun
En l’avegnir sto il Museum da viafier tranter auter s’occupar cun ina nova exposiziun permanenta. Plinavant vul il museum augmentar il dumber dad actualmain dapli che 20’000 visitaders ad onn. Per garantir il surviver dal museum a lunga vista, spera il museum da pudair profitar dad ulteriur sustegn da la nova lescha da promoziun dal chantun. Quai ha ditg il president da la fundaziun Reto Crameri envers RTR.
RR actualitad 06:00